ระเบียบคณะกรรมการข้าราชการฝ่ายศาลปกครอง ว่าด้วยการจ่ายเงินค่ารับรองของสำนักงานศาลปกครอง พ.ศ. 2543
ระเบียบคณะกรรมการข้าราชการฝ่ายศาลปกครอง
ระเบียบคณะกรรมการข้าราชการฝ่ายศาลปกครอง
ว่าด้วยการจ่ายเงินค่ารับรองสำนักงานศาลปกครอง
พ.ศ.
๒๕๔๓
-----------

 อาศัยอำนาจตามความในมาตรา
๘๔ แห่งพระราชบัญญัติจัดตั้งศาลปกครองและ
วิธีพิจารณาคดีปกครอง พ.ศ. ๒๕๔๒ คณะกรรมการข้าราชการฝ่ายศาลปกครองออกระเบียบไว้
ดังต่อไปนี้
 ข้อ
๑ ระเบียบนี้เรียกว่า
"ระเบียบคณะกรรมการข้าราชการฝ่ายศาลปกครอง 
ว่าด้วยการจ่ายเงินค่ารับรองของสำนักงานศาลปกครอง พ.ศ.
๒๕๔๓"
 ข้อ
๒
ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษา
เป็นต้นไป
 ข้อ
๓ ในระเบียบนี้
 "เลขาธิการ"
หมายความว่า เลขาธิการสำนักงานศาลปกครอง
 "ค่ารับรอง"
หมายความว่า ค่าเลี้ยงรับรอง ค่าที่พัก ค่ายานพาหนะ ค่าจัดการ
แสดงหรือค่าเข้าชมการแสดงเพื่อเผยแพร่ศิลปวัฒนธรรมไทย
ค่าของขวัญ และค่าใช้จ่ายอื่น ๆ 
ที่เกี่ยวกับการรับรองชาวต่างประเทศ
และให้หมายความรวมถึงค่าเลี้ยงรับรองผู้มาดูงาน
ศาลปกครอง
 "ค่าเลี้ยงรับรอง"
หมายความว่า ค่าอาหาร ค่าเครื่องดื่มที่มีแอลกอฮอล์ และไม่มี
แอลกอฮอล์ ค่าเครื่องใช้ในการเลี้ยงรับรอง
และรวมถึงค่าบริการ ค่าภาษี และค่าสถานที่ (ถ้ามี)
 "เจ้าหน้าที่"
หมายความว่า ข้าราชการหรือลูกจ้างประจำหรือบุคคลอื่นที่ได้รับ
แต่งตั้งให้ปฏิบัติหน้าที่เกี่ยวกับการรับรองชาวต่างประเทศหรือผู้มาดูงานศาลปกครอง
 ข้อ
๔ ค่ารับรองของสำนักงานศาลปกครอง
ให้จ่ายได้ตามความจำเป็นและ
เหมาะสมเท่าที่จ่ายจริง โดยอนุมัติของเลขาธิการ
ภายในวงเงินงบประมาณรายจ่ายประเภท
ค่ารับรองของสำนักงานศาลปกครอง
 ข้อ
๕
ให้เลขาธิการเป็นผู้มีอำนาจพิจารณาอนุมัติการจ่ายเงินค่ารับรอง
ครั้งหนึ่ง ๆ ในวงเงินไม่เกิน ๑๐๐,๐๐๐ บาท หากเกินกว่านั้น
ให้ประธานศาลปกครองสูงสุด
เป็นผู้มีอำนาจพิจารณาอนุมัติ
 ข้อ
๖ การเชิญผู้เข้าร่วมในการเลี้ยงรับรองชาวต่างประเทศหรือผู้มาดูงาน
ศาลปกครองให้เลขาธิการพิจารณาเฉพาะผู้ที่เกี่ยวข้องโดยตรงเท่าที่จำเป็น
 ข้อ
๗ การเบิกค่าใช้จ่ายของเจ้าหน้าที่
ให้สำนักงานศาลปกครองเบิกจ่ายตาม
หลักเกณฑ์และอัตราแห่งพระราชกฤษฎีกาค่าใช้จ่ายในการเดินทางไปราชการ
เว้นแต่เจ้าหน้าที่
ซึ่งเข้าร่วมในการเลี้ยงรับรองชาวต่างประเทศหรือผู้มาดูงานศาลปกครอง
ให้เบิกจ่ายค่าเลี้ยง
รับรองตามระเบียบนี้เท่านั้น
 ข้อ
๘
ให้เลขาธิการรักษาการตามระเบียบนี้ และให้มีอำนาจออกประกาศ คำสั่ง 
หลักเกณฑ์ และวิธีการ เพื่อประโยชน์ในการปฏิบัติตามระเบียบนี้
 ข้อ
๙
ให้คณะกรรมการข้าราชการฝ่ายศาลปกครองมีอำนาจตีความและวินิจฉัย
ปัญหาเกี่ยวกับการปฏิบัติตามระเบียบนี้

 ประกาศ
ณ วันที่ ๒๕ ธันวาคม พ.ศ. ๒๕๔๓
  อักขราทร จุฬารัตน
 ประธานศาลปกครองสูงสุด
 ประธานกรรมการข้าราชการฝ่ายศาลปกครอง

[รก. ๒๕๔๓/๑๒๑ก/๒๐/๒๘ ธันวาคม ๒๕๔๓]